Слова выяўляе тое, што схавана глыбока ў думках, душы і сэрцы. Кожны з нас — індывідуальнасць, хаця, здаецца, існуе шмат падобных людзей. Тое ж можна сказаць пра мову, маўленне. Усе ведаюць, што 21 лютага мы адзначаем Дзень роднай мовы. Але ж і тое, што абывалася ў Оршы на працягу мінулага тыдня, таксама было сапраўдным святам беларускасці і матчынай мовы. У поўны голас, свабодна і чыста гучала яна — жывая і мілагучная, песенная і паэтычная, багатая, шчодрая, мудрая, старажытная і сучасная. Такая ж, як наша Беларусь!